Graad 9, Gesondheidsinligtingsbronne, -dienste en, By OpenStax | Jobilize.com
4.2 Gesondheidsinligtingsbronne, -dienste en behandelingsopsies
4.2 Gesondheidsinligtingsbronne, -dienste 2
Gesondheidsinligtingsbronne, gesondheidsdienste en behandelingsopsies
Om gesondheidsinligtingsbronne, gesondheidsdienste en behandelingsopsies krities te evalueer (HIV/VIGS ingesluit) [LU 1.4]
Leerders werk in pare en ‘n onderhouds-/vraelysmetode word gevolg. Versameling van inligting in die vorm van leesstof, webtuistes, adresse en kontakpersone vorm ‘n baie belangrike deel van die werksopdrag. Aan die einde van die aktiwiteit moet daar ‘n lêer saamgestel word deur die opvoeder waarin al die versamelde materiaal gehou kan word en deur leerders gebruik kan word. Plaaslike klinieke of hospitale kan met groot vrug genader word. Die Internet, koerante, tydskrifte en biblioteke bied heelwat inligtingsmoontlikhede. Kyk gerus in die plaaslike telefoongids of daar nie ‘n organisasie in jou omgewing is wat met die betrokke saak gemoeid nie.
Die volgende onderwerpe word op ‘n stukkie papier geskryf en die leerders trek dan per paar een onderwerp uit ‘n papiersakkie:
HIV/VIGS: inligtingsbronne oor voorkoming daarvan
HIV/VIGS: plekke van versorging en berading
Tuberkulose (TB): voorkoming en inligtingsbronne
Kanker: voorkomende leefstyl
Diabetes: voorkomende leefstyl
Diabetes: inligtingsbronne en behandelingsmoontlikhede
Noodhulp en behandeling van brandwonde
Inligtingsbronne en behandeling met die inname van gifstowwe
Hulplyne en organisasies teen gesinsgeweld
Organisasies vir ondersteuning vir middelafhanklikes en hulle gesinne
Behandeling van, en rehabilitasiemoontlikhede vir, dwelmafhanklikes
Inligtingsbronne vir die voorkoming van tienerswangerskappe
Die onderstaande vraelys moet deur elke groep voltooi word en dien as vertrekpunt van die ondersoek.
Name van ondersoekspan:
Onderwerp van ondersoek:
(Merk af en verskaf adres of kontaknommer en -persoon waar toepaslik.)
BRONNE ADRES/KONTAKNOMMER √
Wie word deur die toestand of siekte geraak?
Is daar inligting plaaslik beskikbaar oor die saak?
Is die inligting gebruikersvriendelik?
Word daar gemaklik oor die onderwerp in jou leefwêreld gepraat?
Het jy al met jou ouers oor die onderwerp gepraat?
Voel jy dat jou maats meer behoort te weet oor die onderwerp?
Sou jy graag self nog meer oor die onderwerp wil weet?
Ken jy iemand in die gemeenskap wat self geraak is deur hierdie toestand?
Sake rakende gemeenskapsregte en persoonlike voorkeure Online Chapter
Beplan 'n omgewingsgesondheidsprogram Online Chapter